als_Latn dik_Latn sag_Latn
Drejtori i skuderisë Red Bull i del në mbrojtje pilotit gjerman, që sipas tij e ka humbur ndjeshmërinë e duhur me makinën
Andi TANKU
“Pesë vjet në luftë për titull kampion të konsumojnë”. I këtij mendim është Kristian Horner, drejtori i skuderisë Red Bull, në lidhje me situatën aspak të mirë që po kalon Sebastian Fetel. “Është i lodhur psikologjikisht. Ndryshimi mes tij dhe Rikardos ka disa arsye. Fetel ka fituar shumë, ndërsa shoku i tij i skuadrës është më i etur për fitore. Pa marrë parasysh se piloti gjerman ka pasur disa probleme mekanike me njëvendëshen që drejton. Atij i mungon ndjeshmëria që ka pasur me makinën, sidomos me sistemin e frenimit. Por edhe qëndrueshmëria e Red Bullit, në fillim të sezonit nuk ka qenë në nivelet e duhura. Sebastiani nuk arrinte të kontrollonte siç duhej gomat, siç ka bërë në këto 4 vitet e fundit kur ka dalë kampion. Ai ka pilotuar gjithnjë si një balerinë, duke kërcyer në limitet midis shpejtësisë maksimale dhe frenimit, por në fillim të sezonit kjo ishte e pamundur. Por në Hungari u pa se Fetel po arrin ritmin e duhur dhe se mund të rifitojë shpejt ndjesinë e mëparshme me makinën.”, tregon për reporterët gjermanë, Horner. Ky i fundit ka shijuar së bashku me pilotin gjerman katër titujt kampionë në krye të skuderisë Red Bull.
ALONSO DHE RAIKONEN MË TË PAGUARIT
22 milionë euro në sezon. Kaq përfitojnë te Ferrari dy pilotët Ferndando Alonso dhe Kimi Raikonen. Duke parë rezultatet që kanë arritur këtë vit në pistë, shifra e përmendur është “për të vënë duart në kokë”. Nga rezultatet e publikuar prej “f1times.com.uk”, ata nuk janë të vetmit që përfitojnë 22 milionë euro në sezon, pasi podiumin e ndajnë me Sebastian Fetel, edhe ai në një sezon aspak pozitiv. Hamilton i Mercedesit gjendet në vendin e katërt në këtë klasifikim, pasi përfiton 20 milionë euro në sezon, ndërsa shoku i tij i ekipit, Niko Rosberg merr 8 më pak se anglezi. Surpriza e këtij viti në Formula 1, piloti i Red Bullit, australiani Rikardo gjendet në vend të 15-të, pasi paguhet vetëm 750 mijë euro.
als_Latn fuv_Latn als_Latn als_Latn als_Latn